Държавен вестник, бр. 3, 2026 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  3
характеристики, обзавеждане, оборудване, софтуер 
Практическото обучение по професията „Зелени технологии в черната металургията“ –
първа степен на професионална квалификация, се осъществява в учебни работилници или в 
действащи производствени звена или фирми при предварително сключен договор за тази цел. 
Базата за обучение по практика трябва да разполага с работни места, включващи леярски пещи и 
съоръжения, подходящи за разливане на метала, леярски форми, работни и измервателни 
инструменти, помощни инструменти и материали. Базата за обучение по практика трябва да 
отговаря на утвърдените норми за площ, обем и осветеност. Учебният процес трябва да бъде 
обезпечен с необходимите материали, техническа документация, справочна и каталожна 
литература. Обучаваните лица е необходимо да преминат практическо обучение през всички 
предвидени работни места, обзаведени с различните съоръжения, включени в курса на обучение 
за усвояваната професия. Работните места трябва да отговарят на изискванията за здравословни 
и безопасни условия на труд и да са обезпечени със съответните лични предпазни средства. 
В учебни работилници се провежда обучението по практика на професията. Обучаващите 
институции, провеждащи обучение по професията „Зелени технологии в черната металургията“ 
– втора и/или трета степен на професионална квалификация, осигуряват учебни работилници или 
реално работно място в предприятие при предварително сключен договор за тази цел. За учебна 
практика по професията, учебна практика по диагностика, обслужване и ремонт, работилниците 
са оборудвани с необходимите шлосерски и специализирани инструменти, приспособления, 
контролно-измервателна 
техника, 
диагностично-регулировъчна 
апаратура, 
спомагателна 
техника, агрегати, съоръжения, машини. Всички учебни работилници се обзавеждат с машини и 
съоръжения, демонстрационни макети и модели, реални образци на съвременни конструкции, 
онагледяващи табла, учебни видеофилми, програмни продукти, съобразени с формирането на 
практически умения у обучаваните.  
Необходимо оборудване за професията: металорежещи машини (пробивни, стъргателни и 
отрезни); шлосерски шкаф, оборудван с инструменти за измерване; инструменти за рязане, 
пробиване, пилене, чертане; шлосерска стиска, ъглошлайф, бормашина и шмиргелов апарат; 
нагревателни пещи, хидравлични и/или механични преси и ковашки чукове; апарати за 
заваряване, маса за заваряване, чукче за сваляне на шлак, локална аспирация, елементарен ръчен 
манипулатор за позициониране при заваряване; индивидуални предпазни средства, отговарящи 
на изискванията за безопасни условия на труд.  
Работните места се оборудват с необходимите противопожарни средства и предпазни 
съоръжения. Работните места в учебните машини трябва да бъдат допълнително оборудвани 
съгласно изискванията на съответните нормативни актове. 
 
6. Изисквания към обучаващите 
Право да преподават по теория и практика на професията имат лица с висше образование 
и образователно-квалификационна степен „магистър“ или „бакалавър“ по специалности от 
професионално направление „Металургия“ или „Материали и материалознание“ от област на 
висше образование „Технически науки“ от Класификатора на областите на висше образование и 
професионалните направления, приет с Постановление № 125 от 2002 г. на Министерския съвет 
(обн., ДВ, бр. 64 от 2002 г.), съответстващи на професията.